Source: https://zrusene-pokuty.sk/produkt/sudom-zrusena-pokuta-650-e-udelena-soi/
Timestamp: 2020-02-23 06:54:53+00:00
Document Index: 3847153

Matched Legal Cases: ['súd ', 'Súd ', 'súd ', '§ 191', 'súd ', 'súd ']

SÚDOM ZRUŠENÁ POKUTA 650 € – UDELENÁ SOI | Zrušené pokuty
SÚDOM ZRUŠENÁ POKUTA 650 € – UDELENÁ SOI
Slovenská obchodná inšpekcia údajne zistila, že účastník konania v kontrolnom nákupe nevydal doklad o kúpe a taktiež našla výrobky v ponuke pre spotrebiteľ, ktoré neboli v kodifikovanej podobe štátneho jazyka. Kontrolovaná osoba počas správneho konania stále namietala, že skutkový stav nebol zdokumentovaný v inšpekčnom zázname dostatočne, bol zistený nezákonným postupom a žiadala aj vypočuť svedkov na odstránenie rozporov. Správny orgán vyjadrenia účastníka neakceptoval a kontrolovanej osobe uložil pokutu 650 €. Následne sa voči pokute odvolal na druhostupňový správny orgán a ten pokutu potvrdil. Účastník konania tak podal žalobu na súd o preskúmanie zákonnosti rozhodnutia. Súd rozhodnutie SOI zrušil aj s odôvodnením: ,,Pretože ani žalovaný, ani prvostupňový správny orgán vo veci žalobcu nenariadili ústne pojednávanie napriek tomu, že žalobca sa nariadenia ústneho pojednávania výslovne v odvolaní proti prvostupňovému rozhodnutiu správneho orgánu, ako aj v žalobe domáhal, súd musel zrušiť rozhodnutie prvostupňového aj druhostupňového správneho orgánu podľa ust. § 191 ods. 1 písm. g) SSP, pretože v správnom konaní došlo k podstatnému porušeniu ustanovení o konaní pred orgánom verejnej správy, ktoré mohlo mať za následok vydanie nezákonného rozhodnutia žalovaného, ako aj prvostupňového správneho orgánu…Preto vzhľadom na dôvod, pre ktorý súd zrušil rozhodnutia žalovaného, sa súd s ostatnými bodmi žaloby nemohol zaoberať.“
si stiahlo 20 ľudí.